समझौता धमाके में 3 आरोपियों पर इनाम की घोषणा  
NIA ने संदीप डांगे उर्फ परमानंद और रामचंद्र कलसांगरा उर्फ रामजी के लिए 10-10 लाख, जबकि अशोक के लिए 2 लाख रुपये इनाम की घोषणा की है।
समझौता एक्सप्रेस ब्लास्ट मामले में राष्ट्रीय जांच एजेंसी (NIA) ने तीन आरोपियों को पकड़ने के लिए इनाम का ऐलान किया है। NIA इस मामले में आरोपी संदीप डांगे उर्फ परमानंद, रामचंद्र कलसांगरा उर्फ रामजी और अशोक उर्फ अमित को पकड़ने में मदद करने पर इनाम देगी।  आरोपी संदीप डांगे और रामचंद्र को पकड़ने में मदद करने पर 10−10 लाख रुपये का इनाम घोषित किया गया है। वहीं आरोपी अशोक को पकड़वाने पर दो लाख रुपये का इनाम दिया जाएगा।  इस धमाके में 68 लोग मारे गए थे। इस मामले की जांच NIA के अलावा दो और एजेंसियां कर रही हैं- सीबीआई और राजस्थान की एटीएस।